Shakespeare praat vlot Afrikaans en gou Kaaps | Netwerk24
Afrikaanse vertalings van die dramaturg William Shakespeare se werke word nou deur die Tsikinya-Chaka-sentrum (TCC) gereed gemaak vir publikasie, danksy 'n borgskap van Legacy, 'n versekeringsmaatskappy. Foto: Getty Images
Die opklink van Shakespeare se toneelstukke in enige variant van Afrikaans het nou 'n stewige moontlikheid geword. Die Tsikinya-Chaka-sentrum (TCC) by die Universiteit Witwatersrand het 'n geldelike hupstoot gekry danksy 'n belegging van Legacy, 'n leier in die versekeringsbedryf. Die vennootskap strek oor vyf jaar en is onder meer gefokus op die vertaling en publisering van Shakespeare se werke in Afrikaans asook die ontwikkeling van veeltalige hulpbronne en geleenthede vir eietydse teatermakers, opvoeders en studente rakende die dramaturg se werk.
"Om 'n volhoubare toekoms te verseker, begin met die koestering van jou moedertaal," het Cobus du Plessis, uitvoerende voorsitter van Legacy gesê in 'n verklaring.
Die sentrum is deel van Wits se skool vir Letterkunde, Taal en Media, en poog om die vertalings van Shakespeare se toneelstukke in Afrikatale byeen te bring. Dit steun die opvoedkundige en performatiewe aspek van Shakespeare se werk in al elf landstale en glo dat dit beperkend is om sy werk net binne die Engelse leefwêreld te plaas.
Pandemie versnipper kunste se BBP-bydrae met R42,1 miljard
legacytsikinya-chaka-sentrum tcc)deryck uyschris thurmanmarthinus bassonuniversiteit witwatersrandtoneelshakespeare